जिंदगी में कौन ऐसा शब्द है जो आपको ड्राइव करता है? आनंद कहते हैं कि अथक प्रयास। इसी से आप कुछ हासिल कर सकते हैं। आप जिंदगी से कितने संतुष्ट हैं यही सफलता है। और यह आपको खुद तय करना होगा। उन्होंने कहा कि नौंवी में गणित विषय के कारण मैं फेल होने के कगार पर पहुंच गया था। बड़ी मुश्किल से 33 अंक आए थे। लेकिन फिर मैंने समझा कि गणित ही उनका कर्म है इसी में रम गया। सातवीं कक्षा में ट्रांजिस्टर, रेडियो के मॉडल बनाने लगा था। एलडीआर, वायरलेस बनाता था। लगा कि वैज्ञानिक बन जाऊंगा। उस वक्त निकलनेवाली पत्रिका विज्ञान प्रगति में हम सुझाएं आप बनाएं कॉलम में भी आर्टिकल छपने लगा। इस काम में इतना मन लग गया कि पढ़ाई छूट गई। इसलिए गणित में कमजोर हो गए।